b'\n_START_ARTICLE_\nBaltkrievijas guber\xc5\x86a\n_START_SECTION_\nPriek\xc5\xa1v\xc4\x93sture\n_START_PARAGRAPH_\nGuber\xc5\x86as teritorija tika inkorpor\xc4\x93ta Krievijas imp\xc4\x93rijas sast\xc4\x81v\xc4\x81 p\xc4\x93c Polijas-Lietuvas kopvalsts pirm\xc4\x81s dal\xc4\xab\xc5\xa1anas 1772. gad\xc4\x81. Vispirms Inflantijas vaivadijas un Polockas vaivadijas teritorijas tika pievienotas Pleskavas guber\xc5\x86ai, tad 1776. gad\xc4\x81 tika izveidota Polockas guber\xc5\x86a, kas p\xc4\x93c 1778. gada tika d\xc4\x93v\xc4\x93ta par Polockas vietniec\xc4\xabbu.\n_START_SECTION_\nIzveide\n_START_PARAGRAPH_\nKrievijas imperators P\xc4\x81vils I Romanovs t\xc5\xabl\xc4\xabt p\xc4\x93c n\xc4\x81k\xc5\xa1anas pie varas veica imp\xc4\x93rijas teritori\xc4\x81lo reformu, k\xc4\x81 rezult\xc4\x81t\xc4\x81 pie Polockas vietniec\xc4\xabbas tika pievienota Mogi\xc4\xbcevas vietniec\xc4\xabba, izveidojot Baltkrievijas guber\xc5\x86u ar galvaspils\xc4\x93tu Vitebsk\xc4\x81._NEWLINE_N\xc4\x81kamais imperators Aleksandrs I Romanovs 1802. gad\xc4\x81 lika guber\xc5\x86u sadal\xc4\xabt Vitebskas un Mogi\xc4\xbcevas guber\xc5\x86\xc4\x81s, kas ietilpa Baltkrievijas \xc4\xa3ener\xc4\x81lgubernat\xc5\xabr\xc4\x81.\n_START_SECTION_\nRobe\xc5\xbeas\n_START_PARAGRAPH_\nKurzemes guber\xc5\x86a un Vidzemes guber\xc5\x86a zieme\xc4\xbcrietumos, Minskas guber\xc5\x86a rietumos, Pleskavas guber\xc5\x86a zieme\xc4\xbcos, Smo\xc4\xbcenskas guber\xc5\x86a austrumos, Mazkrievijas guber\xc5\x86a dienvidos.'